Малады хлопец узяўся за тэму ледзьве не адразу пасля сканчэння журфаку і за гэты час зрабіў сабе імя сапраўднага журналіста-расследвацеля. Пагадзіцеся, спецыялізацыя ў нашай краіне вельмі рэдкая. Традыцыйна лічыцца, што сапраўдныя расследванні ў Беларусі амаль немагчымыя, занадта ўсё закрытае і зарэгуляванае. Але, кажа Ягор Марціновіч, часам проста трэба ўмець шукаць інфармацыю і не баяцца наступстваў.